  Туспуктэм: Григорий Фомин Наталия Сильвестрова Удмуртиысь экзаменъёсъя кун ӧри йылпумъясь сочинение (изложение) гожтэмлы йылпумъянъёс лэсьтӥз. Эскерон уже 11-тӥ классэз быдтӥсь 5 сюрс 666 дышетскисьёс пыриськизы. Со сярысь элькунысь дышетонъя но тодосъя министерстволэн пресс-службаез ивортӥз. Йылпумъясь очинениез (изложениез) 7-тӥ толсуре гожтӥзы. 99,3 процентэз пиналъёс ужзэс умой быдэстӥзы но «зачёт» басьтӥзы. « Туэ школаез йылпумъясьёс сочинение темаез куать ӵектэмэмез пӧлысь бырйизы. Ужъёсты темалы тупамъя, зэматонъя, литератураез кутэмъя, пушсузьетъя, малпан радлыкъя, гожъяськон кыллэн ӟечлыкезъя нош шонер гожъясьыны быгатэмъя дунъязы » Ольга Прокошева, Удмуртиысь дышетонъя но тодосъя министерстволэн дышетон удыслэсь ӟечлыксэ эскеронъя управлениысьтыз ёзэтлэн кивалтӥсез Удмуртиын тросэз 11-тӥ классын дышетскисьёс «Можно ли прожить без мечты?» темаез бырйизы – 45 процентэз. 24 процентэз дышетскисьёс «Какова судьба гордого человека в обществе?» темая сочинение гожтӥзы, 11 процентэз – «Как вы понимаете утверждение А. Н. Радищева: "Только тогда станешь человеком, когда научишься видеть человека в другом"» темаез, 8 процентэз – «Почему время называют лучшим лекарем?» темая, эшшо 8 процентэз – «Согласны ли Вы с утверждением: человек, любящий читать, никогда не будет одинок?» темая, 4 процентэз гинэ «В какую историческую эпоху вы хотели бы жить и почему?» темаез бырйизы. «Незачёт» басьтӥсьёс, тырмыт луись мугъя экзаменэ вуымтэ яке сое пумозяз быдэстымтэ муртъёс ужзэс 2023-тӥ арын 1-тӥ тулыспалэ яке 3-тӥ куартолэзе гожтыны быгатозы. Тодэ вайытом, Россиын 2023-тӥ арын школаын экзаменъёсты ортчытон нуналъёсты юнматӥзы. Тегъёс: Удмуртия Дышетон  